EkBass/fiwiki-20250220-pages-articles huggingface dataset:
Hypnotize (kappale)

”Hypnotize” on ensimmäinen single The Notorious B.I.G.:n albumilta Life After Death. ”Hypnotize” julkaistiin 1. maaliskuuta 1997, vain kahdeksan päivää ennen The Notorious B.I.G.:n kuolemaa, ja se on viimeinen hänen elinaikanaan julkaistu single. ”Hypnotize” oli kolmen viikon ajan Billboard Hot 100 -listan ykkösenä Yhdysvalloissa. Rolling Stone -lehden listassa ”50 greatest rap songs of all time in Hip Hop history” ”Hypnotize” on sijalla 30.http://www.rollingstone.com/music/lists/the-50-greatest-hip-hop-songs-of- all-time-20121205/nas-n-y-state-of-mind-19691231 Singlen musiikkivideo kuvattiin helmikuussa 1997, ja sen ohjasi Paul Hunter yhdessä tuottaja Sean Combsin kanssa. ”Hypnotize” toimi myös The Notorious B.I.G.:n elämästä kertovan Notorious-elokuvan tunnuslauluna. == Lähteet == Luokka:Vuoden 1997 kappaleet Luokka:Yhdysvaltalaiset hip hop -kappaleet Luokka:Billboard Hot 100 -listan ykköset
Jaakko Seppänen

Jaakko Leonard (J. L.) Seppänen (8. elokuuta 1881 Oulu – 28. helmikuuta 1938 Oulu) oli suomalainen kirkkoherra, rovasti ja Maalaisliiton kansanedustaja.Ylioppilasmatrikkeli 1900–1907 Seppäsen vanhemmat olivat merimies Jakob Seppänen ja Maria Joutsen (Borggård). Hän pääsi ylioppilaaksi Oulun lyseosta 1901 ja suoritti Helsingin yliopistossa teologian erotutkinnon 1906. Seppänen vihittiin papiksi 1906. Seppänen oli saarnaajana Inkerinmaalla Kupanitsan seurakunnassa 1903–1904 ja Vilppulan kirkkoherran apulaisena 1906–1910. Hän toimi Kivijärven vt. kirkkoherrana 1910–1912 ja oli Haapajärven kappalaisena 1912–1925 ja Rovaniemen kirkkoherrana 1925–1938. Seppänen oli myös maanviljelijänä. Hän sai rovastin arvon 1933. Seppänen oli kansanedustajana 1922–1927 edustaen Oulun läänin eteläistä vaalipiiriä. Hän oli myös Haapajärven kunnanvaltuuston puheenjohtajana. Jaakko Seppänen oli naimisissa vuodesta 1906 Frans Petter Krankin tyttären Laina Maria Krankin kanssa. Yksi heidän lapsistaan oli Pentti Seppänen. == Teoksia == * Miten pääsen taivaaseen? ; kirj. J. L. S. Rovaniemi 1929 * Pahoja sanoja ; kirj. J. L. S. Rovaniemen seurakunta, Rovaniemi 1929 * Hengelliset matkalaulut : neliäänisiä nuottia uskovaisten kristittyjen lauluihin ; koonneet J. L. Seppänen ja P. A. Heideman. Kokoojat, Kuopio 1930 * Guds insegel och vilddjurets märke ; av J. L. S. Skandinaviska förlagsexpeditionen, Stockholm 1931 * Hengelliset matkalaulut : uskovaisten kristittyjen kokouksia, pyhäkouluja ja yksityistarvetta varten ; kokooja J. L. Seppänen. Kustannus oy Rauha, Oulu 1935 == Toimitustöitä == * Rovaniemen seurakunnan 300-vuotismuisto sekä juhlien ohjelma 16-17. VII. 1932 ; toimituskunta J. L. Seppänen, Valo Nuotio, P. A. Jokela. Rovaniemen seurakunta, Rovaniemi 1932, näköispainos 1979 == Lähteet == Luokka:Kansanedustajat Luokka:Suomen Keskustan poliitikot‎ Luokka:Haapajärven kaupunginvaltuutetut Luokka:Oulun läänin eteläinen vaalipiiri Luokka:Suomen evankelis-luterilaisen kirkon papit Luokka:Vuonna 1881 syntyneet Luokka:Vuonna 1938 kuolleet
Christania Williams

Christania Williams (s. 17. lokakuuta 1994) on jamaikalainen pikajuoksija, joka kilpailee pääasiassa 100 metrin juoksussa. Hän on 165 cm pitkä ja painaa 63 kg. Rion olympialaisissa 2016 Williams saavutti olympiahopeaa 4 × 100 metrin viestijuoksussa juosten loppukilpailussa joukkueensa ensimmäisen osuuden. 100 metrillä hän pääsi loppukilpailuun sijoittuen siinä kahdeksanneksi. Välierissä hän juoksi ennätyksensä 10,96. Lontoon MM- kilpailuissa 2017 hän juoksi pikaviestin alkuerissä. Loppukilpailussa Jamaika sai toisella kokoonpanolla pronssia. Gold Coastin Kansainyhteisön kisoissa 2018 hän saavutti hopeaa 100 metrillä ja 4 × 100 metrin viestissä. Alle 18-vuotiaiden MM-kilpailussa 2011 Lillessä Williams voitti kultaa ruotsalaisviestissä ja sijoittui kolmanneksi 100 metrillä. == Henkilökohtaiset ennätykset == Lähde: IAAF * 100 metrin juoksu: 10,96 (Rio de Janeiro 2016) ==Lähteet== Luokka:Jamaikalaiset pikajuoksijat Luokka:Jamaikalaiset olympiamitalistit Luokka:Vuonna 1994 syntyneet Luokka:Elävät henkilöt
Sanfrid Kariniva

August Sanfrid Kariniva, sukunimi vuoteen 1906 Rechardt (26. elokuuta 1885 Turtola – 30. elokuuta 1939 Pielavesi) oli suomalainen maanviljelijä ja Maalaisliiton kansanedustaja.Aikalaiskirja 1934 (Projekt Runeberg) Karinivan vanhemmat olivat Sodankylän ja Pielaveden kirkkoherra, rovasti Karl Rechardt (1849–1912) ja Sigrid Johanna Müller. Hän pääsi ylioppilaaksi 1904 ja toimi maanviljelijänä Pielavedellä 1908–1939. Kariniva oli myös Pielaveden kunnan lastenvalvojana. Kariniva oli kansanedustajana 1927–1930 edustaen Kuopion läänin läntistä vaalipiiriä. Hän oli presidentin valitsijamiehenä vuosien 1925, 1931 ja 1937 presidentinvaaleissa ja oli Pielaveden kunnanvaltuuston jäsenenä. Sanfrid Kariniva oli naimisissa vuodesta 1919 Kerttu Ulriika Puurusen kanssa. Karinivan veli Kaarle Algot Akseli Kariniva (1884–1936) oli varatuomari ja Raahen pormestari vuodesta 1915.Ylioppilasmatrikkeli 1900–1907 : Kaarle Algot Akseli Kariniva == Lähteet == Luokka:Kansanedustajat Luokka:Suomen Keskustan poliitikot Luokka:Pielaveden kunnanvaltuutetut Luokka:Pohjois-Savon vaalipiiri Luokka:Vuonna 1885 syntyneet Luokka:Vuonna 1939 kuolleet
Jens Weidmann

Jens Weidmann (s. 20. huhtikuuta 1968 Solingen, Saksan liittotasavalta) on saksalainen ekonomisti. Weidmann on toiminut Saksan keskuspankin eli Deutsche Bundesbankin pääjohtajana toukokuusta 2011 lähtien. Hän on ollut myös Kansainvälisen järjestelypankin hallituksen puheenjohtaja marraskuusta 2015 lähtien. == Lähteet == Luokka:Saksalaiset taloustieteilijät Luokka:Pankinjohtajat Luokka:Vuonna 1968 syntyneet Luokka:Elävät henkilöt
Nolot vartalot

Nolot vartalot () on brittiläinen tositelevisiosarja. Ohjelmassa tavataan ihmisiä, jotka häpeävät omaa vartaloansa ja kaipaavat nopeasti lääkärin apua vaivaan. Ohjelma alkoi brittiläisellä Channel 4-kanavalla vuonna 2007. Suomessa ohjelman esittäminen alkoi Fox-kanavalla 18. elokuuta 2012. Luokka:2000-vuosikymmenen brittiläiset tositelevisiosarjat Luokka:Channel 4:n televisio-ohjelmat
Skiptrace

Skiptrace () on vuonna 2016 ensi-iltansa saanut hongkongilais-kiinalais- yhdysvaltalainen toimintakomedia, jonka on ohjannut Renny Harlin. Elokuvan ovat käsikirjoittaneet Jay Longino ja BenDavid Grabinski. Elokuvan päärooleissa esiintyvät Jackie Chan, Fan Bingbing ja Johnny Knoxville. Elokuva sai maailmanensi-iltansa Pekingissä heinäkuussa vuonna 2016. Suomessa elokuva sai ensi-iltansa syyskuussa 2016. == Näyttelijät == == Muuta == Kuvaaja Kwok Hung Chan hukkui kesken kuvausten veneen kaatuessa kuljettaessaan kuvausryhmää. Alun perin Seann William Scottin oli tarkoitus esittää Connor Wattsin rooli. Johnny Knoxville korvasi elokuvasta vetäytyneen Scottin.http://www.imdb.com/title/tt2238032/trivia http://www.radionova.fi/uutiset/ajankohtaista/renny-harlinin-leffan- kuvauksissa-kohtalokas-onnettomuus-kameramies-hukkui-99603 Elokuvan jatko-osaa suunnitteillaan vuodeksi 2017.http://www.lansi- savo.fi/uutiset/lahella/harlinin-skiptrace-leffa-saa-jatko-osan-myos- ilokuvafestivaali-jarjestettanee == Lähteet == == Aiheesta muualla == * Luokka:Hongkongilaiset elokuvat Luokka:Kiinalaiset elokuvat Luokka:Vuoden 2016 yhdysvaltalaiset elokuvat Luokka:Renny Harlinin ohjaamat elokuvat Luokka:Toimintakomediat Luokka:Monikieliset elokuvat
Kaskisten rautatieasema

Kaskisten rautatieasema on rautatieliikennepaikka Kaskisten kaupungissa rataosuudella Seinäjoki–Kaskinen. Paikalle rakennettiin 1912 jugendtyylinen Thure Hellströmin suunnittelema asemarakennus sekä kaksipaikkainen veturitalli, jonka yhteyteen rakennettiin myös pieni vesitorni. Rata avattiin seuraavana vuonna. Raiteet johdettiin myös satamaan, olihan Kaskinen tunnettu satamakaupunkina. Ulkosataman raiteistoja on laajennettu useaan otteeseen 1980- ja 1990-luvuilla. Liikennettä lisäsi myös 1970-luvulla rakennettu sellutehdas, jonka toiminta on loppunut 2009. Henkilöliikennettä Kaskisiin oli vuosina 1913–1956 sekä 1959–1964. Sen jälkeen Kaskisten joukkoliikennetarpeet on hoidettu linja-autoin. Asematoiminnot siirrettiin varsinaisesta asemarakennuksesta tavaramakasiiniin 1980, jonka jälkeen asemarakennus on myyty, mihin myöhemmin sijoittui huutokauppakamari. Myös asematoiminnot tavaramakasiinissa ovat hiipuneet: Asema muutettiin miehittämättömäksi 2004. Nykyisin Kaskisten liikenne koostuu lähinnä Kaskisten satamaan liittyvistä kuljetuksista. Kaskisten satamaraiteistoissa sijaitsee Suomen rataverkon läntisin piste. == Lähteet == == Aiheesta muualla == * Kuvia Kaskisten rautatieasemalta Luokka:Kaskisten rakennukset ja rakennelmat Luokka:Pohjanmaan rautatieliikennepaikat
Hetki ennen tuhoa

Hetki ennen tuhoa () on yhdysvaltalais -brittiläinen dokumentaarinen televisiosarja. Sarjassa tutkitaan historiallisesti merkittäviä ihmisen tai luonnon aiheuttamia katastrofeja. Ohjelma alkoi yhdysvaltalaisella National Geographic Channel-kanavalla 6. heinäkuuta 2004. Suomessa ohjelman esittäminen alkoi Fox-kanavalla 9. tammikuuta 2012. Luokka:Yhdysvaltalaiset dokumenttiohjelmat Luokka:Brittiläiset televisiosarjat Luokka:2000-vuosikymmenen televisiosarjat Luokka:National Geographicin televisio-ohjelmat
Richard Thompson

Richard Thompson -nimisiä henkilöitä ovat muun muassa seuraavat: *Richard Thompson (s. 1949), brittiläinen rock-muusikko *Richard Thompson (s. 1985), trinidadtobagolainen pikajuoksija *Richard W. Thompson (1809–1900), yhdysvaltalainen poliitikko, laivastoministeri *Richard Thompson (1957–2016), yhdysvaltalainen sarjakuvapiirtäjä (Pellonreuna)
Amulet

Amulet voi tarkoittaa: * AMULET, mikroprosessorisarja * Amulet, Kazu Kibuishin sarjakuvaromaani == Musiikki == * Amulet), lahtelainen rock-yhtye * Amulet, norjalainen hardcore punk -yhtye ** Amulet, yhtyeen esikoisalbumi * Amulet, Fursaxan albumi * Amulet, Polarvoxin levymerkki * Amulet Records, yhdysvaltalainen levy-yhtiö * ”Amulet”, Natacha Atlasin kappale vuodelta 1997
Amulet (levymerkki)

Amulet oli Polarvoxin alaisuudessa toiminut levymerkki, joka keskittyi emoyhtiönsä määritelmän mukaan laaturockin julkaisemiseen. Se oli toiminnassa noin kymmenen vuoden ajan vuodesta 1983 lähtien, ja siitä muodostui Polarvoxin merkittävin alamerkki.Suomalaisen musiikin historia – Polarvox == Lähteet == == Aiheesta muualla == * Amuletin tuotanto Discogs-sivustolla Luokka:Suomalaiset levymerkit
Trance (täsmennyssivu)

Trance voi tarkoittaa ainakin seuraavia: * trance, elektronisen tanssimusiikin tyylilaji * Muumion kosketus (Trance), Michael Almereydan ohjaama kauhuelokuva vuodelta 1998 * Trance, Danny Boylen ohjaama jännityselokuva vuodelta 2013 * Trance, Virgin Black -yhtyeen EP-levy vuodelta 1998.
Juho Heikki Pakkala

Juho Heikki (J. H.) Pakkala (16. maaliskuuta 1877 Veteli – 24. lokakuuta 1952 Veteli) oli suomalainen maanviljelijä ja Suomalaisen puolueen kansanedustaja. Pakkalan vanhemmat olivat talollinen Matti Polso ja Kaisa Gustava Klemola. Hän kävi kansakoulua ja toimi maanviljelijänä Vetelissä vuodesta 1896 alkaen. Pakkala työskenteli myös räätälinä 30 vuoden ajan. Pakkala oli kansanedustajana 1909–1910 edustaen Vaasan läänin pohjoista vaalipiiriä. Hän oli Vetelin kunnanvaltuuston jäsenenä ja kunnallislautakunnan esimiehenä. Pakkala oli Keski-Pohjanmaan osuuskaupan hallintoneuvoston varapuheenjohtajana ja kuului Keski-Pohjanmaan maanviljelysseuran johtokuntaan. Juho Heikki Pakkala oli naimisissa vuodesta 1896 Leena Kaisa Pakkalan kanssa. == Lähteet == Luokka:Kansanedustajat Luokka:Suomalaisen puolueen poliitikot‎ Luokka:Vetelin kunnanvaltuutetut Luokka:Vaasan läänin pohjoinen vaalipiiri Luokka:Vuonna 1877 syntyneet Luokka:Vuonna 1952 kuolleet
Johan Broman

Johan Wilhelm Broman (6. huhtikuuta 1877 Vaasa – 2. kesäkuuta 1953 Vaasa) oli suomalainen kihlakunnantuomari ja ruotsalaisen kansanpuolueen kansanedustaja. Bromanin vanhemmat olivat postiekspeditööri Carl Adolf Emil Broman ja Kristina Elisabeth Wahlfors. Hän pääsi ylioppilaaksi Vaasan lyseosta 1897 ja suoritti Helsingin yliopistossa oikeustutkinnon 1901. Broman sai varatuomarin arvon 1904. Broman toimi Vaasan hovioikeudessa kanslistina 1908–1910, notaarina 1910–1915, viskaalina 1915–1917, asessorina 1917–1929 ja hovioikeudenneuvoksena 1929–1936. Viimeksi Broman oli Närpiön tuomiokunnan tuomarina 1936–1945. Broman toimi lisäksi Vaasan köyhäinhoitohallituksen sihteerinä 1911–1917, Vaasan seurakunnan kirkkoneuvoston ja kirkkovaltuuston sihteerinä 1909–1923 ja Vaasan kaupunginvaltuuston sihteerinä 1919–1929. Broman oli kansanedustajana 1927–1929 edustaen Vaasan läänin pohjoista vaalipiiriä. Hän oli presidentin valitsijamiehenä vuoden 1925 presidentinvaalissa ja toimi Vaasan läänin itäisen vaalipiirin keskuslautakunnan sihteerinä. Broman oli myös Vaasan kaupunginvaltuuston puheenjohtajana ja kirkolliskokousedustajana. Johan Broman oli naimisissa vuodesta 1905 Ruth Leontine Maria Holmuddin kanssa. == Lähteet == Luokka:Suomalaiset juristit Luokka:Suomalaiset tuomarit Luokka:Kansanedustajat Luokka:Suomen ruotsalaisen kansanpuolueen poliitikot Luokka:Vaasan kaupunginvaltuutetut Luokka:Vaasan läänin pohjoinen vaalipiiri Luokka:Vuonna 1877 syntyneet Luokka:Vuonna 1953 kuolleet
Alonzo Russell

Alonzo Russell (s. 8. helmikuuta 1992) on bahamalainen pikajuoksija. Hän on pituudeltaan 183 cm.. Russell juoksi Glasgow'n Kansainyhteisön kisoissa 2014 kolmannen osuuden hopeaa saaneessa Bahaman 4 × 400 metrin viestijoukkueessa. Hän karsiutui Portlandin MM-hallikilpailuissa 2016 400 metrin välierissä ja juoksi viestissä toisen osuuden Bahaman hopeajoukkueessa. Rio de Janeiron olympialaisissa 2016 hän karsiutui 400 metrin alkuerissä ja juoksi avausosuuden pronssia saaneessa Bahaman 4 × 400 metrin viestijoukkueessa. Birminghamin MM-hallikilpailuissa 2018 hänet hylättiin 400 metrin alkueräjuoksussa. Saman vuoden Gold Coastin Kansainyhteisön kisoissa hän juoksi ankkuriosuuden hopeaa saaneessa Bahaman 4 × 400 metrin viestijoukkueessa. Dohan MM-kilpailuissa 2019 hän karsiutui 400 metrin alkuerissä ja vuodelle 2021 siirretyissä Tokion olympialaisissa saman matkan välierissä. Budapestin MM-kilpailuissa 2023 hän karsiutui 400 metrin alkuerissä. == Henkilökohtaiset ennätykset == === Ulkoradat === Laji Aika Paikka Päivä 200 m 20,65 Tallahassee 23. maaliskuuta 2018 400 m 44,73 Gainesville 15. huhtikuuta 2023 === Sisäradat === Laji Aika Paikka Päivä 400 m 46,38 Clemson 19. tammikuuta 2018 == Lähteet == Luokka:Bahamalaiset pikajuoksijat Luokka:Bahamalaiset olympiamitalistit Luokka:Vuonna 1992 syntyneet Luokka:Elävät henkilöt
Signe Jauhiainen

Signe Jauhiainen on suomalainen taloustieteilijä. Hän työskentelee tutkimuspäällikkönä Kansaneläkelaitoksessa. Aiemmin hän on työskennellyt muun muassa ekonomistina Eläketurvakeskuksessa ja tutkimusjohtajana Pellervon taloustutkimuksessa.Jauhiaisen LinkedIn-profiili Viitattu 28.8.2016 Jauhiainen on koulutukseltaan kauppatieteiden tohtori. Hän väitteli tohtoriksi Jyväskylän yliopistosta vuonna 2010 otsikolla "Studies on Human Capital Flows and Spatial Labour Markets".Väitös: 19.11. Koulutusta vastaava työpaikka löytyy pääkaupunkiseudulta (Jauhiainen) Jyväskylän yliopiston tiedote 19.11.2010. Viitattu 28.8.2016 == Lähteet == Luokka:Suomalaiset taloustieteilijät Luokka:Elävät henkilöt Luokka:Syntymävuosi puuttuu
Steven Gardiner

Steven Gardiner (s. 12. syyskuuta 1995) on bahamalainen pikajuoksija. Hän on pituudeltaan 196 cm. Gardiner karsiutui 200 metrin välierissä Eugenen alle 20-vuotiaiden MM-kilpailuissa 2014. Hän teki 400 metrin juoksun Bahaman ennätyksen 44,27 kesäkuussa 2015. Hän saavutti IAAF World Relays -kilpailuissa 2015 hopeaa 4 × 400 metrin viestissä. Pekingin MM-kilpailuissa 2015 hän karsiutui 400 metrin välierissä. Rio de Janeiron olympialaisissa 2016 hän karsiutui 400 metrin välierissä ja juoksi kolmannen osuuden pronssia saaneessa Bahaman 4 × 400 metrin viestijoukkueessa. Hän juoksi 400 metrin Bahaman ennätyksen 44,26 huhtikuussa 2017. Hän voitti IAAF World Relays -kilpailuissa 2017 kultaa 4 × 400 metrin sekaviestissä. Lontoon MM-kilpailuissa 2017 Gardiner juoksi 400 metrin välierissä Bahaman ennätyksen 43,89. Finaalissa hän saavutti hopeaa ajalla 44,41. Hän teki 2018 Bahaman ennätyksen 200 metrillä 19,75 ja 400 metrillä 43,87. Dohan MM-kilpailuissa 2019 hän voitti kultaa 400 metrillä maansa ennätysajalla 43,48. Tokion olympialaisissa vuonna 2021 Gardiner voitti kultaa tuloksella 43,85. Hän juoksi 300 metrin sisäratojen maailmanennätyksen 31,56 Columbiassa 28. tammikuuta 2022. Hän keskeytti 400 metrin välieräjuoksun Budapestin MM-kilpailuissa 2023. == Henkilökohtaiset ennätykset == === Ulkoradat === Laji Aika Paikka Päivä 100 m 10,35 Marietta 22. elokuuta 2020 200 m 19,75 NR Coral Gables 7. huhtikuuta 2018 300 m 31,52 NR Ponce 12. toukokuuta 2022 400 m 43,48 NR Doha 4. lokakuuta 2019 == Lähteet == Luokka:Bahamalaiset pikajuoksijat Luokka:Bahamalaiset olympiavoittajat Luokka:Vuonna 1995 syntyneet Luokka:Elävät henkilöt
Stephen Newbold

Stephen Newbold (s. 5. elokuuta 1994) on bahamalainen pikajuoksija. Hän kilpailee Floridan yliopiston joukkueessa. Newbold karsiutui 400 metrin juoksun alkuerissä Monctonin alle 20-vuotiaiden MM-kilpailuissa 2010. Saman vuoden nuorten olympialaisissa Singaporessa hän oli 400 metrin aitajuoksun B-finaalissa kolmas. Hän voitti Lillen alle 18-vuotiaiden MM-kilpailuissa 2011 kultaa 200 metrin juoksussa ajalla 20,89. Newbold sai varoituksen jäätyään kiinni kannabiksen käytöstä huhtikuussa 2016 otetussa dopingtestissä. Hän juoksi saman vuoden Rio de Janeiron olympialaisissa 4 × 400 metrin viestin alkuerissä. Loppukilpailussa Bahama saavutti toisella kokoonpanolla pronssia. Gold Coastin Kansainyhteisön kisoissa 2018 hän juoksi kolmannen osuuden Bahaman hopeajoukkueessa 4 × 400 metrin viestissä. == Henkilökohtaiset ennätykset == === Ulkoradat === Laji Aika Paikka Päivä 200m 20,89 Villeneuve d'Ascq 10. heinäkuuta 2011 400 m 45,80 Nassau 25. kesäkuuta 2016 400 m aj 52,75 George Town 4, huhtikuuta 2010 === Sisäradat === Laji Aika Paikka Päivä 200 m 20,90 Blacksburg 23. helmikuuta 2013 400 m 46,98 Blacksburg 22. helmikuuta 2013 == Lähteet ja huomautukset == Luokka:Bahamalaiset pikajuoksijat Luokka:Bahamalaiset olympiamitalistit Luokka:Vuonna 1994 syntyneet Luokka:Elävät henkilöt
Lajienvälinen sosiaalinen oppiminen

Lajienvälinen sosiaalinen oppiminen tarkoittaa eri eläinlajien kesken tapahtuvaa oppimista. Luonnossa esiintyvästä oppimisesta ovat ensimmäisen tutkimuksen julkaisseet vuonna 2007 Jukka T. Forsman ja Janne-Tuomas Seppänen. He tutkivat sepel- ja kirjosieppojen ja tiaisten välisiä suhteita. Tutkimuksissa todettiin, että etenkin myöhemmin pesivä sieppo valitsee samanlaisella kuviolla merkityn pesän kuin tiainen. Vuonna 2014 julkaistussa tutkimuksessa todettiin, että sieppo tarkkailee myös tiaisen pesän munien määrää, ja se vaikuttaa jääkö se pesimään alueelle.. Tutkijoiden mukaan oppiminen voi olla luonnossa yleinen ilmiö. ==Lähteet== Luokka:Etologia
Helmirintamuura

Helmirintamuura (Hylophylax naevioides) on puumuurien heimoon kuuluva varpuslintu. ==Levinneisyys== Helmirintamuuraa tavataan Kolumbiassa, Costa Ricassa, Ecuadorissa, Hondurasissa, Nicaraguassa ja Panamassa, ja sen levinneisyysalueen pinta-ala on noin 373 000 km2. Lajin on kuvattu olevan melko yleinen, ja se on luokiteltu elinvoimaiseksi. ==Lähteet== Luokka:Puumuurat
Jevaughn Minzie

Jevaughn Minzie (s. 20. heinäkuuta 1995) on jamaikalainen pikajuoksija. Hän edustaa Bog Walk High -seuraa ja on pituudeltaan 173 cm. Minzie saavutti alle 18-vuotiaiden Keski-Amerikan ja Karibian mestaruuskilpailuissa 2012 kultaa 100 metrilä ja 4 × 100 metrin viestissä sekä hopeaa 200 metrillä. Saman vuoden alle 20-vuotiaiden MM-kilpailuissa Barcelonassa hän juoksi kolmannen osuuden hopeaa saaneessa Jamaikan pikaviestijoukkueessa. Hän sai alle 20-vuotiaiden Pan-Amerikan mestaruuskilpailuissa 2013 hopeaa 4 × 100 metrin viestissä, oli viides 100 metrillä ja kuudes 200 metrillä. Minzie juoksi Eugenen alle 20-vuotiaiden MM-kilpailuissa 2014 ankkuriosuuden pronssia saaneessa Jamaikan pikaviestijoukkueessa. 100 ja 200 metrillä hän karsiutui välierissä. Hän sai Jamaikan-mestaruuskilpailuissa 2016 pronssia 100 metrillä. Saman vuoden Rio de Janeiron olympialaisissa hän juoksi alkuerissä 4 × 100 metrin viestissä. Loppukilpailussa Jamaika voitti toisella kokoonpanolla kultaa. == Henkilökohtaiset ennätykset == === Ulkoradat === Laji Aika Paikka Päivä 100 m 10,02 Kingston 1. heinäkuuta 2016 200 m 20,37 Kingston 27. maaliskuuta 2014 400 m 48,83 Kingston 13. helmikuuta 2016 == Lähteet ja huomautukset == Luokka:Jamaikalaiset pikajuoksijat Luokka:Jamaikalaiset olympiavoittajat Luokka:Vuonna 1995 syntyneet Luokka:Elävät henkilöt
Kineke Alexander

Kineke Alexander ( s. 21. helmikuuta 1986 Kingstown, Saint Vincent ja Grenadiinit ) on saintvincentiläinen pikajuoksija, joka on osallistunut kolmiin kesäolympialaisiin 400 metrin juoksussa, eli Pekingin olympialaisiin vuonna 2008, Lontoon olympialaisiin vuonna 2012 ja Rio de Janeiron olympialaisiin vuonna 2016, toimien joka kerta maan lipunkantajana. Hän ei kuitenkaan päässyt millään kerralla jatkoon alkuerästään. == Ennätykset == Lähde: IAAF Tapahtuma Tulos Paikka Aika Ulkoradat 100 m 11.69 s (tuuli: −1,3 m/s) Houston, Texas 23. maaliskuuta 2013 200 m 23.00 s A (tuuli: −0,6 m/s) Morelia 7. heinäkuuta 2013 400 m 51.23 s San Marcos, Texas 26. huhtikuuta 2014 Sisäradat 60 m 7.34 s Houston, Texas 17. tammikuuta 2014 200 m 23.24 s Fayetteville, Arkansas 14. helmikuuta 2015 400 m 51.48 s Fayetteville, Arkansas 10. maaliskuuta 2007 == Lähteet == Luokka:Saintvincentiläiset pikajuoksijat Luokka:Vuonna 1986 syntyneet Luokka:Elävät henkilöt
Matagalpa (departementti)

Matagalpa on departementti Nicaraguassa. Sen pääkaupunki on Matagalpa ja pinta-ala 6 803,86 neliökilometriä. Vuonna 2012 departementin asukasluvuksi arvioitiin 542 419. == Lähteet == == Aiheesta muualla == Luokka:Nicaraguan departementit
Antigua ja Barbuda kesäolympialaisissa 2012

Antigua ja Barbuda osallistui Lontoon olympialaisiin vuonna 2012 joukkueella, johon kuului kolme yleisurheilijaa ja yksi uimari. Lipunkantajana avajaisissa toimi pikajuoksija Daniel Bailey ja päättäjäisissä uimari Karin O'Reilly Clashing. == Joukkue == === Uinti === *Karin O'Reilly Clashing - Naisten 50 metrin vapaauinti === Yleisurheilu === *Daniel Bailey - Miesten 100 metrin juoksu *Brendan Christian - Miesten 200 metrin juoksu *Afia Charles - Naisten 400 metrin juoksu == Lähteet == Luokka:Antigua ja Barbuda olympialaisissa Luokka:Valtiot kesäolympialaisissa 2012
Gabriel Hirvensalo

Johan Gabriel (Kapri, J. G.) Hirvensalo, sukunimi aik. Lagus (6. tammikuuta 1880 Iisalmi – 18. lokakuuta 1941 Helsinki) oli suomalainen agronomi, osastopäällikkö, maanviljelysneuvos ja nuorsuomalaisten sekä myöhemmin Kansallisen Edistyspuolueen kansanedustaja. Hirvensalon vanhemmat olivat agronomi, maanviljelijä Bror Gabriel Lagus ja Kaisa Gustafa Huttunen. Hän pääsi ylioppilaaksi Savonlinnan lyseosta 1898 ja valmistui agronomiksi Mustialasta vuonna 1900. Hirvensalo oli maanviljelijänä Iisalmella 1900–1918 ja Hyvinkäällä 1918–1941. Hän toimi Peltosalmen maanviljelyskoulun opettajana 1900–1901, Pohjois-Savon tietopuolisen karjanhoitokoulun johtajana 1912–1918 sekä Pienviljelysneuvojaopiston johtajana ja maanviljelysopin lehtorina Hyvinkäällä 1929–1937. Hirvensalo oli maataloushallituksen maatalouden tarkastaja 1918–1929 ja maataloushallituksen osastopäällikkö ja maatalousneuvos 1937–1941. Hän oli Itä-Suomen karjanjalostusyhdistyksen sihteerinä 1906–1912. Hirvensalo sai maanviljelysneuvoksen arvon 1929. Hirvensalo oli nuorsuomalaisten kansanedustajana 1914–1917 ja edistyspuolueen kansanedustajana 1922–1924 edustaen Kuopion läänin läntistä vaalipiiriä. Hän oli presidentin valitsijamiehenä vuoden 1931 presidentinvaalissa. Hirvensalo oli Iisalmen maalaiskunnan ja Hyvinkään kunnanvaltuustojen jäsenenä ja toimi Kotiteollisuusjärjestöjen keskusliiton valtuuskunnan puheenjohtajana. Gabriel Hirvensalo oli naimisissa vuodesta 1901 opettaja Hilma Elisabet Laurikaisen kanssa. == Lähteet == == Aiheesta muualla == * Luokka:Maanviljelysneuvokset Luokka:Kansanedustajat Luokka:Nuorsuomalaiset poliitikot Luokka:Kansallisen Edistyspuolueen poliitikot Luokka:Iisalmen maalaiskunnan kunnanvaltuutetut Luokka:Hyvinkään kaupunginvaltuutetut Luokka:Pohjois-Savon vaalipiiri Luokka:Suomalaiset opettajat Luokka:Suomalaiset virkamiehet Luokka:Vuonna 1880 syntyneet Luokka:Vuonna 1941 kuolleet
Jesús Arellano

José de Jesús Arellano Alcocer (s. 8. maaliskuuta 1973 Monterrey, Meksiko) on meksikolainen uransa lopettanut jalkapalloilija. Pelipaikaltaan hän oli keskikenttäpelaaja.Jesús Arellano National Football Teams -sivustolla Arellano pelasi koko ammattilaisuransa Meksikon Primera Divisiónissa, jossa hän edusti kahta seuraa – Monterreytä ja Guadalajaraa. Arellanon pääsarjaura alkoi Monterreyssä kaudella 1993–1994 ja päättyi samassa seurassa kaudella 2010–2011. Hän voitti Monterreyssä Clausura-mestaruuden 2003 sekä Apertura- mestaruudet 2009 ja 2010. Yhteensä Arellano pelasi Meksikon pääsarjassa 436 ottelua, joissa hän teki 55 maalia. Meksikon maajoukkueessa Arellano pelasi 70 ottelua ja teki seitsemän maalia vuosina 1996–2004 ja 2006. Hän oli mukana MM- kilpailuissa 1998, 2002 ja 2006, CONCACAF Gold Cupissa 2000 ja 2003, Copa Américassa 2001 ja 2004, Maanosaliittojen cupissa 1999 sekä olympialaisissa 1996. Näissä turnauksissa Arellano saavutti Maanosaliittojen cupin voiton 1999, Copa América -hopeaa 2001 sekä CONCACAF Gold Cupin voiton 2003. == Lähteet == Luokka:Meksikolaiset jalkapalloilijat Luokka:Vuonna 1973 syntyneet Luokka:Elävät henkilöt
Antti Kaura

Antti Konrad (A. K.) Kaura (13. kesäkuuta 1877 Jalasjärvi – 25. syyskuuta 1954 Kauhajoki) oli suomalainen maanviljelijä, talousneuvos ja Maalaisliiton kansanedustaja. Kauran vanhemmat olivat vuokraaja Antti Ponsijärvi ja Amanda Juhontytär. Hän kävi kansakoulun ja 1901 maamieskoulun. Kaura oli Keski-Suomen maanviljelysseuran neuvojana kahden vuoden ajan ja toimi sitten maanviljelijänä Kauhajoella 1909–1954. Hän oli Kauhajoen kunnallissairaalan taloudenhoitaja yhdeksän vuoden ajan, Kauhajoen siemenjyvästön hoitaja kahdeksan vuoden ajan ja Alapään osuuskassan kirjanpitäjä 1904–1914. Hän sai talousneuvoksen arvon 1937. Kaura oli kansanedustajana 1930–1933 edustaen Vaasan läänin eteläistä vaalipiiriä. Hän oli presidentin valitsijamiehenä vuosien 1925, 1931, 1937, 1940 ja 1943 presidentinvaaleissa ja oli Kauhajoen kunnanvaltuuston jäsenenä. Kaura oli muun muassa Tuottajain Lihakeskuskunnan hallintoneuvoston, Suomi-yhtiön edustajiston ja Pellervo-seuran valtuuskunnan jäsenenä. == Lähteet == Luokka:Kansanedustajat Luokka:Suomen Keskustan poliitikot‎ Luokka:Kauhajoen kaupunginvaltuutetut Luokka:Vaasan läänin eteläinen vaalipiiri Luokka:Vuonna 1877 syntyneet Luokka:Vuonna 1954 kuolleet
Wäinö Valkama

Wäinö Aleksis Valkama (17. heinäkuuta 1877 Pusula – 12. kesäkuuta 1948 Kuusankoski) oli suomalainen kansakoulunopettaja, pankinjohtaja, kunnallisneuvos ja Suomalaisen puolueen ja kansallisen kokoomuksen kansanedustaja. Valkaman vanhemmat olivat kansakoulunopettaja Johan August Wallenius ja Matilda Charlotta Forsgrén. Hän kävi kansakoulun, alkukouluseminaarin ja valmistui opettajaksi 1900 Sortavalan opettajaseminaarista. Hän oli kansakoulunopettajana Loviisassa 1900–1902, Iitissä ja myöhemmin Kuusankoskella 1902–1937. Valkama oli Kansallis-Osake- Pankin Kuusankosken konttorin johtajana 1919–1948 ja hän toimi myös maanviljelijänä vuodesta 1912. Valkama toimi lisäksi useiden kuorojen ja soittokuntien johtajana. Hän sai kunnallisneuvoksen arvonimen 1937. Valkama oli kansanedustajana 1914–1917 ja 1917–1919 edustaen Uudenmaan läänin vaalipiiriä. Hän oli presidentin valitsijamiehenä vuoden 1931 presidentinvaalissa ja oli Iitin kunnanvaltuuston jäsenenä ja Kuusankosken kunnanvaltuuston varapuheenjohtajana. Wäinö Valkama oli naimisissa vuodesta 1905 Annette Wichtersteinin kanssa. == Lähteet == Luokka:Suomalaiset opettajat Luokka:Suomalaiset pankinjohtajat Luokka:Kansanedustajat Luokka:Suomalaisen puolueen poliitikot Luokka:Kansallisen Kokoomuksen poliitikot‎ Luokka:Iitin kunnanvaltuutetut Luokka:Kuusankosken kaupunginvaltuutetut Luokka:Uudenmaan vaalipiiri Luokka:Vuonna 1877 syntyneet Luokka:Vuonna 1948 kuolleet
Gian Giorgio Trissino

Gian (Giovanni) Giorgio Trissino (1478 Vicenza – 1550) oli italialainen kirjailija. Paavit Leo X ja Klemens VII uskoivat hänelle diplomaattisia edustustoja. Hän oli pikkutarkka oppinut, mutta hänellä ei ollut runoilijanlahjoja. Hän kirjoitti epäonnistuneen näennäisklassisen eepoksen L’Italia liberata da’ goti (1547–1548) antiikin esikuvien mukaan ja Sofonisbe (1515), uuden ajan ensimmäisen varsinaisen tragedian. Näissä teoksissa hän otti käyttöön uuden runomitan, loppusoinnuttoman kolmipolvisen jambin (verso sciolto), jota hän ei kuitenkaan kyennyt käyttämään henkevästi ja sointuisasti. Trissinon kootut teokset on julkaistu 1729.Trissino, Giovanni Giorgio Nordisk familjebok 29. 1919 == Lähteet == ==Aiheesta muualla== Luokka:Italialaiset runoilijat Luokka:Vuonna 1478 syntyneet Luokka:Vuonna 1550 kuolleet
Pekka Ikonen

Pietari (Pekka) Ikonen (18. heinäkuuta 1877 Jääski – 13. syyskuuta 1956 Helsinki) oli suomalainen maanviljelijä, kunnallisneuvos ja Suomalaisen puolueen kansanedustaja. Ikosen vanhemmat olivat maanviljelijä Erik Ikonen ja Maria Ora. Hän kävi kansakoulun ja kansanopiston. Ikonen oli puutavaraliikkeen harjoittajana ja maanviljelijänä Jääskessä vuoteen 1944 saakka. Hän oli Jääsken säästöpankin johtajana 17 vuoden ajan ja Jääsken paloapuyhdistyksen johtajana 15 vuoden ajan. Ikonen oli myös Jääsken seurakunnan rahastonhoitajana ja kirkon isännöitsijänä. Sotavuosien jälkeen hän oli puutarhatilan hoitajana Kalvolassa 1947–1956. Ikonen sai kunnallisneuvoksen arvonimen 1937. Ikonen oli kansanedustajana 1914–1917 edustaen Viipurin läänin itäistä vaalipiiriä. Hän oli Jääsken kunnanvaltuuston puheenjohtajana ja kunnallislautakunnan esimiehenä. Pekka Ikonen oli naimisissa vuodesta 1901 Hilma Maria Nupposen kanssa. == Lähteet == Luokka:Kansanedustajat Luokka:Suomalaisen puolueen poliitikot‎ Luokka:Jääsken kunnanvaltuutetut Luokka:Viipurin läänin itäinen vaalipiiri Luokka:Suomalaiset pankinjohtajat Luokka:Vuonna 1877 syntyneet Luokka:Vuonna 1956 kuolleet
Maaret Kallio

Maaret Kallio (s. 1977) on suomalainen psykoterapeutti, tietokirjailija ja työnohjaaja. Hän on peruskoulutukseltaan sosionomi (amk) ja lisäksi hänellä on kognitiivis-analyyttisen psykoterapeutin (YET) ja pohjoismaisen kliinisen seksologian yhdistyksen (NACS) seksuaaliterapeutin pätevyys. Vuosina 2006–2015 Kallio toimi erityisasiantuntijana Väestöliitossa. Hän siirtyi Väestöliitosta yksityisyrityksen palvelukseen elokuussa 2015. Tämän rinnalla hän on ollut psykoterapeutti ja yksityinen ammatinharjoittaja vuodesta 2007.Kuka? maaretkallio.comMaaret Kallio Linkedln, linkedin.com Kallio nousi suurempaan julkisuuteen erityisesti Ensitreffit alttarilla -tositelevisiosarjan asiantuntijana sekä Kielletty rakkaus -ohjelmasta.Kielletty rakkaus -sarjan Anni Hautala ja Maaret Kallio ovat parien puolella: "Hienoa, että heidän tarinansa saadaan kuuluviin" nelonen.fiEnsitreffit alttarilla -terapeutti Maaret Kallio: "Olen joutunut karmean nettivihan kohteeksi" iltalehti.fi Hänellä oli vuonna 2016 myös oma keskusteluohjelma Yhden illan juttu. Kallio on kirjoittanut Helsingin SanomiinLujasti lempeä Maaret Kallio, maaretkallio.com kolumnia Lujasti lempeä vuodesta 2014 alkaen. Hän on ollut luottamustehtävissä pohjoismaisen kliinisen seksologian yhdistyksen puheenjohtajana 2012–2014. Kallio on Suomen World Visionin lastensuojelulähettiläs ja Lastenklinikoiden kummi. Kallio on Kokoomuksen kansanedustajan ja Aalto-yliopiston entisen kyberturvallisuuden työelämäprofessori Jarno Limnéllin sisko. == Teokset == * Sopivasti ihana. WSOY, 2012 * Oon siellä jossain mun: Seksuaalisesta väkivallasta toipuminen Väestöliitto, 2015. * * * * * * Välillä olet varpuseni. WSOY, 2022. * Tunne hyvä suhde. WSOY, 2022. * Saatan sinut unille. WSOY, 2023. == Lähteet == ==Aiheesta muualla== * Maaret Kallion kolumnit Helsingin Sanomissa * Maaret Kallion kirjoituksia Väestöliiton blogissa * Psykoterapeutti Maaret Kallio: ”Ei kannata yrittää olla superihminen (29.4.2015) (anna.fi) Luokka:Elävät henkilöt Luokka:Vuonna 1977 syntyneet Luokka:Suomalaiset tietokirjailijat Luokka:Suomalaiset psykoterapeutit
Kâmpôt

Kâmpôt, myös: Kampot, on kaupunki Etelä-Kambodžassa. Se on Kâmpôtin maakunnan pääkaupunki. Kaupungin väkiluku on vajaat 40 000 asukasta. Kaupungin keskustassa on paljon ranskalaista arkkitehtuuria. Kâmpôt sijaitsee lähellä Koh Sla -joen suuta. Se oli 1800-luvulla maansa tärkein satama. Kampot tunnetaan erityisesti reppumatkailijoiden suosimana kohteena, ja siellä myös asuu melko paljon länsimaalaisia. Kaupunki on tunnettu korkealaatuisesta pippurista, jota viedään myös ulkomaille. == Lähteet == == Aiheesta muualla == Luokka:Kambodžan kaupungit
Attikan eläinpuisto

Attikan eläinpuisto () on 20 hehtaarin laajuinen yksityinen eläintarha, joka sijaitsee Spátan kaupungissa Itä-Attikassa Kreikassa lähellä Ateenaa. Eläintarhassa on noin 2 000 eläintä, jotka edustavat 400 lajia. Se on auki 365 päivää vuodessa. == Historia == Eläinpuisto avattiin toukokuussa 2000. Se oli aluksi lintutarha, jossa oli 1 100 lintua, jotka edustivat 300 eri lajia . Matelijat lisättiin huhtikuussa 2001, niiden jälkeen Kreikan eläimistö vuonna 2002, afrikkalainen savanniosasto ( seeprat ja kirahvit) vuonna 2003, kissaeläimet ja savanniosan laajennus vuonna 2004, apinat vuonna 2005, gepardit, simpanssi ja gibbon, ja Somalian eläimiä esittelevä osa (kamelit ja aasit) vuonna 2008. Vuonna 2010 eläintarhassa avattiin delfinaario, ja eläimistöön lisättiin valkoinen sarvikuono. Lakkautetun Särkänniemen delfinaarion delfiinit siirrettiin eläinpuistoon 28. elokuuta 2016. == Näytökset == pienoiskuva|Attikan eläinpuistoa. pienoiskuva|Attikan eläinpuistoa. Vuonna 2005 eläintarha alkoi järjestää päivittäin petolintunäytöksiä. Vuonna 2010 avatussa delfinaariossa esiintyivät meri- leijonat ja delfiinit. Villieläinnäytökset on periaatteessa kielletty Kreikan laissa, mutta lakia ei kuitenkaan valvota. Delfinaarioiden kieltämisestä kokonaan on keskusteltu. == Kritiikkiä == Kesäkuussa 2010 delfinaarion näytöksissä alkoivat esiintyä merileijonat ja delfiinit. Siellä oli aluksi neljä Liettuasta ostettua delfiiniä, myöhemmin samasta paikasta hankittiin seitsemän lisää. Kreikan vihreä puolue haastoi Attikan eläinpuiston oikeuteen eläinten hyvinvointiin liittyvin syyttein vuonna 2011. Huhtikuussa 2011 ateenalainen tuomioistuin kielsi väliaikaisesti delfinaarion toiminnan."Greek Green Party Announces Prohibition Of Dolphin Shows". wdcs.org. Muun muassa BBC ja The Sunday Times kirjoittivat aiheesta. Elokuussa 2011 kreikkalainen tuomioistuin määritteli, ettei sen asiantuntevuus riitä ratkomaan asiaa. Eläintarha on tulkinnut tämän vapauttavaksi päätökseksi. == Lähteet == == Aiheesta muualla == * Αττικό Ζωολογικό Πάρκο - Attica Zoological Park Luokka:Eläintarhat Luokka:Kreikan rakennukset ja rakennelmat Luokka:Spáta- Artémida
Taaborinvuori

Taaborinvuori on ulkoilmateatteri ja museoalue, joka sijaitsee Nurmijärven kunnassa Palojoen kylässä. == Ulkoilmateatteri == Kivi-juhlat, jotka ovat esittäneet Aleksis Kiven tuotantoa jo vuodesta 1952, tapahtuu joka kesä Taaborinvuoren ulkoilmateatterissa. Teatteria käyttävät myös muut tapahtumanjärjestäjät, kuten Taaborin kesäteatteri, jota ohjaaja, käsikirjoittaja ja kirjailija Taavi Vartia ohjaa. Viitattu 28.8.2016. Katsomon vetoisuus on 700 henkeä ja suurin osa katsomosta on nyttemmin katettu. Viitattu 28.8.2016. == Museoalue == Museoalue koostuu eri puolilta Nurmijärveä tuoduista rakennuksista, joiden näyttelyt kertovat nurmijärveläisestä arjesta 1900-luvun alussa. Se perustettiin 1970- ja 1980-luvun vaihteessa. == Historia == Taaborinvuori kuului Aleksis Kiven lapsuuden maisemiin, jonka hän myös nimesi Raamatun kertomuksista tutun, Israelissa sijaitsevan Taaborin vuoren mukaan. Kiven syntymäkoti sijaitsee Taaborinvuoren mäen vieressä. Viitattu 28.8.2016. == Lähteet == Luokka:Nurmijärvi Luokka:Suomen mäet Luokka:Aleksis Kivi
Push-Pull

Push-Pull on penkkipunnerruksen ja maastanoston yhteistuloskilpailu. Kilpailijalla on molemmissa nostomuodoissa kolme yritystä, joista raskaimmat onnistuneet lasketaan yhteistulokseen. Push-Pull -kilpailuita on alettu laajamittaisemmin järjestää 2010-luvulta alkaen. Voimanostoliitoista mm. Global Powerlifting Alliance (GPA), World Powerlifting Alliance (WPA) ja World Association of Benchers and Deadlifters (WABDL) järjestävät maailmanmestaruuskilpailuissaan myös Push-Pull -kilpailun. Suurimman yhteistuloksen ilman nostoa tukevia varusteita on tehnyt Venäjän Kirill Sarychev (315 kg + 390 kg = 705 kg, Sydney 2014). ==Aiheesta muualla== * http://www.idfpa.net/#!how-to-get-into-powerlifting-and-what-is/cbbs * http://www.michiganapf.com/the-meet/ * http://www.globalpowerliftingalliance.com/gpa%20push%20pull%20records.html Luokka:voimanosto
Heikki Hykkäälä

Heikki Kalervo Hykkäälä (16. elokuuta 1914 Valkeala – 1. elokuuta 1995 Kuusankoski) oli suomalainen toimistopäällikkö, kunnallisneuvos ja sosialidemokraattien kansanedustaja.Kuka kukin on 1978 (Projekt Runeberg) Hykkäälän vanhemmat olivat asemamies Juho Fredrik Hykkäälä ja Eelin Maria Vainio, entinen Priha. Hän pääsi ylioppilaaksi 1936. Hykkäälä oli OTK:n palveluksessa Helsingissä vuoteen 1939 saakka. Sotavuosien jälkeen hän toimi Kuusankosken taksoitussihteerinä 1945–1959, Kuusankosken verotoimiston päällikkönä 1960–1975 ja Kuusankosken kunnanasiamiehenä 1960–1966. Hän sai kunnallisneuvoksen arvon 1973. Hykkäälä oli kansanedustajana 1948–1951 edustaen Uudenmaan läänin vaalipiiriä sekä 1951–1958 ja 1966–1975 edustaen Kymen läänin vaalipiiriä. Hykkäälä kuului eduskunnan pankkivaltuusmiehiin ja Suomen Pankin tilintarkastajiin. Hän oli presidentin valitsijamiehenä vuosien 1950, 1956, 1962 ja 1968 presidentinvaaleissa. Hykkäälä oli Kuusankosken kunnanvaltuuston jäsenenä ja kauppalanvaltuuston puheenjohtajana. Hykkäälä oli lisäksi sosialidemokraattisen puolueen puolueneuvoston varapuheenjohtajana ja Kymenlaakson maakuntaliiton puheenjohtajana. Heikki Hykkäälä oli naimisissa vuodesta 1949 Kaisa Annikki Koskensuon kanssa. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot‎ Luokka:Kuusankosken kaupunginvaltuutetut Luokka:Uudenmaan vaalipiiri Luokka:Kymen vaalipiiri Luokka:Vuonna 1914 syntyneet Luokka:Vuonna 1995 kuolleet
Vuoden 2016 kesäolympialaisten mitalitaulukko

Vuoden 2016 kesäolympialaisissa kilpailtiin kaikkiaan 306 eri kilpailutapahtumassa. Menestynein maa oli Yhdysvallat. Mitalitaulukko 2016
Jack L. Warner

Jack (myös Jacob) L. Warner (s. 2. elokuuta 1892 – 9. syyskuuta 1978) oli yhdysvaltalainen elokuvatuottaja ja yksi veljeksistä, jotka perustivat erään maailman suurimmista viihdeyrityksistä Warner Bros. Studiosin. Warner syntyi Kanadassa juutalaisille vanhemmille, jotka olivat siirtolaisia Puolasta. 12-lapsinen perhe asettui kuitenkin Yhdysvaltoihin, ensin Baltimoreen ja vuonna 1896 Youngstowniin. Jack tutustui jo nuorena viihdemaailmaan teatterien kautta, ja hän perusti Warner Bros. Studiosin yhdessä Harryn, Samin ja Albertin kanssa vuonna 1923. Yrityksen alkutaipaleen tunnetuimpia elokuvia ovat muun muassa Maltan haukka vuodelta 1941 ja Casablanca vuodelta 1942. Poliittiselta kannaltaan Warner oli republikaanisen puolueen kannattaja. == Lähteet == == Aiheesta muualla == * Luokka:Vuonna 1892 syntyneet Luokka:Vuonna 1978 kuolleet Luokka:Yhdysvaltalaiset elokuvatuottajat Luokka:Amerikanjuutalaiset
Franzéninkatu

Franzéninkatu () on asuntokatu Helsingissä Kallion kaupunginosassa. Itä–länsisuuntainen katu kulkee mutkitellen Torkkelinmäen osa-alueen halki Pengerkadulta Kaarlenkadulle. Katu sai nimensä runoilija Frans Mikael Franzénin mukaan vuonna 1901. ==Profiili ja arkkitehtuuri== Franzéninkadun poikkikadut idästä alkaen ovat *Pengerkatu *Harjutorinkatu *Franzéninkuja *Aadolfinkatu *Agricolankuja *Fleminginkatu *Kaarlenkatu Franzéninkadun itäisimmät kerrostalot on rakennettu 1928–1937.Nenonen & Toppari 1983, s. 274 Harjutorinkadun ja Fleminginkadun välisellä osuudella Franzéninkatu on kapea puistokatu, joka kulkee Franzéninpuistikon ja 1920-luvulla rakennettujen, toisistaan ja katulinjasta erilleen sijoitettujen kerrostalojen välistä. Talot ovat Jalmari Peltosen käsialaa.Nenonen & Toppari 1983, s. 242, 266 Franzéninpuistikossa sijaitsee entinen Yhteiskunnallisen korkeakoulun talo, jota kutsutaan nimellä Franzénia. Väinö Vähäkallion piirtämä rakennus valmistui 1930.Nenonen & Toppari 1983, s. 274–275 Franzéninpuistikon ja Fleminginkadun välissä sijaitsee 1920-luvun puolivälissä rakennettu pitkä ja matala autotallien rivi. Vielä tuolloin talleille ei ollut riittävästi kysyntää, joten niihin sijoittui vanhojen vaatteiden puoteja. Sittemmin talleissa on toiminut muun muassa verstaita ja korjaamoja.Nenonen & Toppari 1983, s. 246, 249 Fleminginkadun kohdalla Franzéninkatu levenee Franzéninaukioksi. Fleminginkadun ja Kaarlenkadun välinen viimeinen kortteli on molemmin puolin tiiviisti rakennettu ja poikkeaa ilmeeltään muusta Franzéninkadusta. Tällä katuosuudella on pari 1910-luvulla valmistunutta kerrostaloa. Kaarlenkadun risteyksessä sijaitsee Franzéninkadun muuta rakennuskantaa huomattavasti uudempi, 1971 valmistunut toimistotalo.Nenonen & Toppari 1983, s. 239, 254, 255 Risteyksen toisella puolen oli Martin af Schultenin piirtämä kivitalo vuodelta 1925. Talo oli alun perin Helsingfors Autofabrik Oy:n omistama, myöhemmin siinä oli muun muassa asuntola.Nenonen & Toppari 1983, s. 238, 240 Talo purettiin 1986 ja sen paikalle rakennettu hotelli valmistui 1989. Hotelli Fennon sulkemisen jälkeen rakennuksessa toimi vuodesta 2009 turvapaikanhakijoiden vastaanottokeskus.Juha Salonen: Uusien vastaanottokeskusten perustaminen varmistui Helsingin Sanomat 13.3.2009. Fennon talo purettiin 2020-luvun vaihteessa, ja tilalle rakennettiin ympäristöön paremmin sopiva Kallion Kaarle -niminen asuinkerrostalo. ==Lähteet== *Nenonen, Katri & Toppari, Kirsi: Herrasväen ja työläisten kaupunki – Helsingin vanhoja kortteleita 2, Sanoma Osakeyhtiö 1983, ISBN 951-9135-03-0 ===Viitteet=== == Aiheesta muualla == Luokka:Helsingin kadut Luokka:Kallio
Bomba Estéreo

Bomba Estéreo on kolumbialainen musiikkiyhtye. Bomba Estéreon musiikkia on luonnehdittu electro tropicaliksi ja psykedeeliseksi cumbiaksi, ja siinä yhdistävät perinteisen cumbian lisäksi muun muassa tekno, rap, hip hop, reggae ja Kolumbian rannikkoseutujen afrokaribialainen champeta. Bomba Estéreo perustettiin Bogotássa vuonna 2005, kun basisti Simón Mejía kutsui Santa Martasta kotoisin olevan Liliana Saumetin laulajaksi ja toiseksi lauluntekijäksi. Erityisesti Saumetin vaikutuksesta musiikissa alkoivat yhdistyä rap ja perinteinen karibialainen musiikki. Yhtyeen ensimmäinen albumi Estalla ilmestyi vuonna 2008, mutta varsinaisena läpimurto tuli Fuego-singlen myötä vuonna 2009. Vuonna 2010 MTV:n Iggy Show’n katsojat äänestivät Bomba Estéreon "Parhaaksi uudeksi yhtyeeksi". == Lähteet == Luokka:Kolumbialaiset yhtyeet
Nita Korhonen

Nita Korhonen on suomalainen juontaja ja toimittaja. Hän toimii Kansainvälisen Moottoriliiton (FIM) komissiopresidenttinä, jossa on toiminut vuodesta 2012 lähtien. Korhonen toimii myös Suomen Moottoriliiton hallituksen jäsenenä, Ajo Motorsportin kansainvälisenä tiedottajana, D1 Ultimate GT:n Superbike- vastaavana, sekä Vauhdin Maailma lehden kolumnistina. Hänet tunnetaan myös Yle TV2:n MotorSport -ohjelman juontajana.Nita Korhonen komissiopresidentiksi kansainväliseen moottoriliittoon Nita Korhosen isä on entinen ratamoottoripyöräilijä Pentti Korhonen. == Lähteet == == Aiheesta muualla == * Nita Korhosen haastattelu * Twitter * Instagram Luokka:Suomalaiset urheilutoimittajat Luokka:Syntymävuosi puuttuu Luokka:Elävät henkilöt
All Over Maniacs

All Over Maniacs on vuonna 2010 toimintansa aloittanut helsinkiläinen rock- yhtye. Yhtyeen musiikki on luokiteltavissa punkiksi, mutta siinä on kuultavissa vahvasti vaikutteita myös thrashista. All Over Maniacsin ensimmäisellä levyllä kappaleiden lyriikat olivat englanniksi, mutta yhtye vaihtoi kielen suomeksi jo toiselle julkaisulle. Kahden omakustanteena julkaistun levyn "Attack of the Fools (2010) ja "Yöjunalla Helvettiin" (2012) jälkeen AOM:n kolmas pitkäsoitto Heikoilla jäillä julkaistiin Stupido Recordsin toimesta helmikuussa 2015. All Over Maniacsin miehistö koostuu J. Noljakasta (laulu, kitara), J. Räsäsestä (kitara, taustalaulu), J. Susitaipaleesta (rummut, taustalaulu) sekä T. Laaksosesta (basso). == Diskografia == === Albumit === * * * == Lähteet == Luokka:Suomalaiset punkyhtyeet Luokka:Suomalaiset thrash metal -yhtyeet
Löytänejärvi

Löytänejärvi on Karvianjoen vesistöön kuuluva järvi Kairilan kylässä Noormarkussa Porissa Satakunnan maakunnassa. Se kuuluu Lavian Karhijärveen laskevan Suodenjoen valuma-alueeseen. Järven pinta-ala on 31,76 hehtaaria, korkeus merenpinnasta 68,3 metriä ja rantaviivan pituus 3,43 kilometriä. Sen laskuojana on Järvioja, joka laskee Suodenjoen latvahaaraan Lehmijokeen. ==Lähteet== Luokka:Noormarkun järvet Luokka:Suodenjoen valuma-alue
Pirullisia ihmisiä

Pirullisia ihmisiä (Ruthless People) on yhdysvaltalainen komediaelokuva vuodelta 1986. Sen ohjasivat Dale Launerin käsi­kirjoituksen pohjalta ZAZ- kolmikkona tunnetut Jim Abrahams, David Zucker ja Jerry Zucker. Tarinassa on nähty vaikutteita O. Henryn kertomuksesta ”The Ransom of Red Chief”, mutta käsikirjoittaja Launer on todennut tekstinsä pohjautuvan pikemminkin Patty Hearstin kidnappaus­tapaukseen vuonna 1974. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. ==Juoni== Spandex-minihameilla rikastunut vaatetehtailija Sam Stone (Danny DeVito) on päättänyt tappaa vaimonsa Barbaran (Bette Midler) periäkseen tämän omaisuuden ja naidakseen sitten rakasta­jattarensa Carolin (Anita Morris). Kuin taivaan lahjana vaimo Barbara joutuukin kidnapatuksi ja tappo­uhkauksen alle. Kidnap­paajina on pariskunta (Judge Reinhold ja Helen Slater), jonka menestyvän tuoteidean Sam on varastanut. Kuultuaan miehensä epä­oikeuden­mukaisuudesta ja haluttomuudesta pelastaa häntä Barbara liittoutuukin kidnappaajiensa kanssa, ja he alkavat kaikki kolme jahdata Samia. ==Tuotanto== Elokuvassa näkyy paljon tyypillistä 1980-luvun puolenvälin postmodernia muotoilua, muun muassa Sally Cruikshankin teräväkulmaisissa alkutekstianimaatioissa ja Sam Stonen kodin Memphis-tyylisessä sisustuksessa.Young, Timothy: Who's (Still) Afraid of Memphis?, Design Observer, elokuu 2015. Viitattu 29.8.2016. ==Lähteet== ==Aiheesta muualla== * * Luokka:Yhdysvaltalaiset komediaelokuvat Luokka:Vuoden 1986 yhdysvaltalaiset elokuvat Luokka: Jim Abrahamsin ohjaamat elokuvat Luokka:Elokuvat muotimaailmasta Luokka:Elokuvat liike-elämästä
Mansfield Park – kasvattitytön tarina

Mansfield Park – kasvattitytön tarina () on vuonna 2007 ensi-iltansa saanut brittiläinen televisioelokuva, jonka on ohjannut Iain B. MacDonald. Elokuva perustuu Jane Austenin vuonna 1814 julkaistuun romaaniin Kasvattitytön tarina. Elokuva kertoo köyhästä tytöstä, joka lähetetään kasvatettavaksi rikkaiden sukulaisten luokse Mansfield Park -nimiseen kartanoon. == Näyttelijät == == Tuotanto == Elokuva kuvattiin kokonaisuudessaan Newby Hallin kartanossa Riponin kaupungissa, North Yorkshiressa. == Lähteet == == Aiheesta muualla == * * Luokka:Vuoden 2007 brittiläiset elokuvat Luokka:Brittiläiset televisioelokuvat Luokka:Jane Austenin teoksiin perustuvat televisiosarjat
Tero Kainulainen

Tero Kainulainen on suomalainen urheilutoimittaja ja -selostaja. Hän on työskennellyt 1990-luvulla alkaneella työurallaan muun muassa Yle Urheilun, Eurosportin ja Viasat Urheilun palveluksessa. Eurosportilla hän selosti 2000-luvun alussa jalkapalloa. Ylellä hän on selostanut muun muassa radiossa olympialaisia. Vuodesta 2013 asti Kainulainen on tehnyt selostajan ja toimittajan töitä Viasatille. Viasatilla Kainulainen selostaa muun muassa jääkiekon NHL:ää ja jalkapalloa. Aiemmin hän selosti myös KHL:ää, jonka otteluita Viasat näytti. Kesäolympialaisissa 2016 hän selosti Ylellä pääosin naisten jalkapalloa. Kainulainen oli yksi Ylen selostajista Jalkapallon MM- kisoissa 2018. Hän jatkaa Ylen arvokisaselostajana jalkapallon EM-kisoissa 2020. == Lähteet == Luokka:Suomalaiset urheiluselostajat Luokka:Suomalaiset urheilutoimittajat Luokka:Syntymävuosi puuttuu Luokka:Elävät henkilöt